Stesen Komuter Jalan Kastam

Stesen Komuter Jalan Kastam ialah stesen kereta api komuter di Pelabuhan Klang, Selangor, Malaysia. Stesen ini merupakan stesen yang menyediakan perkhidmatan Laluan Pelabuhan Klang dalam rangkaian Laluan KTM Pantai Barat cabang Pelabuhan Klang yang telah dibuka pada 14 Ogos 1995. Ia terletak di antara Stesen Komuter Kampung Raja Uda dan Stesen Komuter Pelabuhan Klang dan dimiliki sepenuhnya oleh Keretapi Tanah Melayu Berhad. Sejarah Stesen ini bakal dinaiktaraf melalui projek Landasan Berkembar Elektrik Lembah Klang Fasa 2 (Klang Valley Double Tracking Phase 2; KVDT2); yang membabitkan sembilan stesen dalam rangkaian perkhidmatan Keretapi Tanah Melayu Berhad iaitu Salak Selatan, Bangi, Pantai Dalam, Seri Setia, Batu Tiga, Padang Jawa, Klang, Jalan Kastam dan Pelabuhan Klang. Kos perbelanjaan untuk menjayakan projek ini bernilai RM110 juta dan bakal dibina oleh syarikat Dhaya Maju LTAT. Ciri-ciri stesen Perkhidmatan Stesen Komuter Jalan Kastam menyediakan perkhidmatan kereta api komuter Laluan Pelabuhan Klang yang terkandung dalam rangkaian Laluan KTM Pantai Barat. Perkhidmatan kereta api itu dikendalikan sepenuhnya oleh Keretapi Tanah Melayu Berhad (KTMB). Melalui Laluan KTM Komuter Pelabuhan Klang, stesen ini menyediakan perkhidmatan kereta api merangkumi; Hari bekerja (Isnin–Jumaat) 22 buah perlepasan dari stesen Kuala Lumpur Sentral ke stesen Pelabuhan Klang 20 buah perlepasan dari stesen Pelabuhan Klang ke Kuala Lumpur Sentral 2 buah perlepasan dari stesen Pelabuhan Klang ke stesen Sentul 1 buah perlepasan dari stesen Sentul ke stesen Pelabuhan Klang Hari minggu (Sabtu–Ahad) dan cuti umum 20 buah perlepasan dari stesen Kuala Lumpur Sentral ke stesen Pelabuhan Klang 20 buah perlepasan dari stesen Pelabuhan Klang ke Kuala Lumpur Sentral 1 buah perlepasan dari stesen Pelabuhan Klang ke stesen Sentul 1 buah perlepasan dari stesen Sentul ke stesen Pelabuhan Klang Rujukan